### Til den voksne deltager i traumebehandling til børn, der har været udsat for seksuelle overgreb og/eller vold

Vi skriver til dig, fordi du har sagt ja til at deltage som støtteperson for et barn, som modtager traumefokuseret behandling i Børnehus X. Behandlingen er en del af Social- og Boligstyrelsens projekt, som skal give bedre og landsdækkende behandling til børn og unge, der har oplevet seksuelle overgreb og/eller vold.

Projektet evalueres af forskningsinstitutionen VIVE.

For at kunne evaluere projektet og følge behandlingens virkning får VIVE adgang til personoplysninger om deltagere i behandlingen – både barn og støtteperson. VIVE får i den forbindelse personoplysningerne om dig fra Børnehus X.

Social- og Boligstyrelsen er dataansvarlig for behandlingen af de personoplysninger, vi modtager om jer. VIVE hjælper som vores databehandler os med at behandle oplysningerne i evalueringen. Det betyder, at det er Social- og Boligstyrelsen, der har ansvaret for, hvordan jeres personoplysninger bruges, og som sikrer, at oplysningerne bliver beskyttet og ikke kan misbruges.

#### **Personoplysninger**

I forhold til dig behandler vi oplysninger om dit navn, bopæl, CPR-nummer og beskæftigelse. I forhold til barnet behandler vi oplysninger om dets navn, bopæl, CPR-nummer, familieforhold, generelle livsstil, sociale forhold, helbred og det seksuelle overgreb og/eller vold. Oplysningerne bliver brugt i projektet på en måde, så ingen kan genkendes.

#### **Formålet med behandlingen af dine personoplysninger**

Jeres oplysninger skal som nævnt bruges til at evaluere og følge behandlingens virkning for børn, som har været udsat for seksuelle overgreb og/eller vold som led i Social- og Boligstyrelsens projekt med at skabe landsdækkende og ensartede tilbud til alle børn, som har brug for behandling for traumer efter seksuelle overgreb og/eller vold.

#### **Lovgrundlag**

Social- og Boligstyrelsens behandling af oplysningerne sker alene til et videnskabeligt eller statistisk formål*.* Grundlaget for behandlingen af oplysningerne findes i art. 6, stk. 1, litra e i databeskyttelsesforordningen og databeskyttelseslovens § 11, stk. 1, (almindelige personoplysninger) og databeskyttelseslovens § 10, stk. 1 (følsomme personoplysninger).

Social- og Boligstyrelsens og VIVEs behandling af jeres oplysninger vil ikke have en betydning for din eller barnets eventuelle sag i jeres kommune og må ikke indgå i kommunens sagsbehandling, herunder i afgørelser, som kan rettes mod dig eller barnet.

***Opbevaring af oplysninger***

Når vi er færdige med at bruge dine personoplysninger til at evaluere og følge behandlingens virkning, overfører vi dem til Danmarks Statistik. Her bliver jeres CPR-numre erstattet med et løbenummer, som gør, at andre ikke kan identificere dig. Danmarks Statistik opbevarer herefter dine oplysninger for os.

Vi opbevarer oplysningerne her for, at vi senere kan bruge dem til at evaluere og følge behandlingens virkning for børn og unge. Ingen deltagere vil kunne genkendes i rapporter mv. Det gør vi endvidere, for at vi og andre forskere senere har mulighed for, at kunne bruge oplysningerne til at forbedre forholdene for andre unge i samme situation.

Når der laves en ny rapport, vil du og dit barn ikke kunne genkendes i rapporten.

***Kontaktoplysninger på Social- og Boligstyrelsen***

Hvis du har spørgsmål om behandlingsprojektet er du velkommen til at kontakte:

Projektleder: Merete Bonde Jørgensen, Kontor for Børn, Unge og Familier, Social- og Boligstyrelsen Edisonsvej 1 5000 Odense C

CVR nr.: 26144698

Tlf: 41 93 24 85

E-mail: info@sbst.dk Sikker mail: https://post.borger.dk/?logon=borger&function=inbox&mailboxid=4637

Hvis du har spørgsmål til den måde, vi behandler jeres oplysninger på, må du meget gerne ringe til vores databeskyttelsesrådgiver (DPO). Hun har telefonnummer 41 93 24 50. Du kan også skrive til hendes e-mail dpo@sbst.dk eller til digital post <https://post.borger.dk/?logon=borger&function=inbox&mailboxid=21231>

***Klage til Datatilsynet***

Du kan klage til Datatilsynet, hvis du er utilfreds med den måde, Social- og Boligstyrelsen bruger dine personoplysninger på. Datatilsynet holder øje med, at reglerne om behandling af personoplysninger overholdes. Datatilsynets telefonnummer er 33 19 32 00. Du finder Datatilsynets andre kontaktoplysninger på www.datatilsynet.dk.

Med venlig hilsen

*Merete Bonde Jørgensen*

*Projektleder*